kardosdrur/scandi-wiki huggingface dataset:
Alsion

Alsion er et viden- og kulturcenter beliggende i Sønderborg på Sundevedsiden af Alssund. Alsion blev indviet af Dronning Margrethe den 30. oktober 2007.

Alsion huser en afdeling af Syddansk Universitet, en privat videnspark, en teater- og koncertsal, (hjemsted for Sønderjyllands Symfoniorkester), og café.

Universitetsafdelingen i Sønderborg har specialiseret sig i uddannelse af ingeniører og kombinerede uddannelser i sprog og økonomi. Samarbejdet med universitetet i Flensborg og en høj andel af udenlandske studerende gør miljøet meget internationalt.

Alsion er det første byggeri i Danmark, som samler uddannelse, forskning og kultur under samme tag.

Navnet Alsion blev valgt blandt adskillige tusinde indsendte forslag ved en navnekonkurrence i foråret 2005. I 2012 dannede Alsion blandt andet rammen om besøget af Academy of St. Martin in the Fields med Håkan Hardenberger, uddelingen af Kronprinsparrets Priser live på DR1 samt CSR AWARDS 2012 med Bill Clinton som hovedtaler.

Umiddelbart ved siden af Alsion findes Sønderborg Station.

Bygningen er 18,7 meter høj.

Byggeriet 
Alsion er tegnet af arkitektfirmaet 3XNielsen i Århus og finansieret af bl.a. Fonden Realdania, Sønderborg Kommune og Fabrikant Mads Clausens Fond. Bygningen består af 10 sammenhængende firkantede bygninger, der alle har en facade af glas. Det samlede areal af bygningen er 28.428 kvadratmeter, og prisen var 535 mio. kroner. Indendørs er bygningen udsmykket af den dansk-islandske kunstner Olafur Eliasson.

Se også 

 Syddansk Universitet (Alsion)

Eksterne henvisninger 
 Alsions hjemmeside (kilde)

Referencer 

Kultur i Sønderborg
Bygninger, konstruktioner og anlæg i Sønderborg
Vladimir Ziva

Vladimir Ziva ( , født 1957) er en russisk musiker og dirigent uddannet ved konservatorierne i Sankt Petersborg og Moskva. Chefdirigent og kunstnerisk leder for Moskvas Symfoniorkester og professor i orkesterledelse ved konservatoriet i Moskva. Chefdirigent for Sønderjyllands Symfoniorkester fra 2006.

Dirigenter fra Rusland
Iona Brown

Iona Brown (7. januar 1941 – 5. juni 2004) var en engelsk violinist og dirigent.

Fra 1997 og til sin død var hun chefdirigent for Sønderjyllands Symfoniorkester.

Violinister
Musikere fra England
Dirigenter fra England
Ali Riza Salci

Ali Riza Salci (født 13. marts 1971 i Tyrkiet) er en professionel fodboldspiller, hvor hans primære position har været central forsvarsspiller eller libero. Alternativt har han spillet som venstre back, venstre side eller central midtbanespiller. Ali var kaptajn for Erzurumspor i 2 sæsoner og spillede flere kampe i den tyrkiske Süperliga (Türkiye Süper Ligi), før han valgte at fortsætte karrieren i danske Fremad Amager. Da hans kontrakt med klubben udløb d. 30. juni 2006, var han noteret for over 100 kampe for klubben.

Spillerkarriere 
 199x-200x: Erzurumspor (Tyrkiet), Süperliga og 2. Liga A, 210 kampe og 10 mål.
 200x-200x: Bafraspor (Tyrkiet), 2. Liga A og 2. Liga B, 65 kampe og 20 mål.
 2002-2006: Boldklubben Fremad Amager, 2. division og 1. division, 114 kampe og 21 mål.
 2006-2006: AB 70, 4 kampe og 0 mål, 2. division

Hæder 
BK Fremad Amager: Årets spiller i klubben for 2003-2004 sæsonen.

Fodboldspillere fra Tyrkiet
Niklas Willén

Niklas Willén (født 1961 i Stockholm) er en svensk dirigent.

Niklas Willén studerede direktion og komposition på konservatoriet i Stockholm under bl.a. Jorma Panula. Han står jævnligt i spidsen for førende orkestre i hele Skandinavien og i resten af Europa, og har bl.a. fungeret som første gæstedirigent hos Kungliga Filharmonikerna i Stockholm. Fra 2002 til 2006 var han chefdirigent for Sønderjyllands Symfoniorkester.

Dirigenter fra Sverige
Personer fra Stockholm
Henrik Wenzel Andreasen

Henrik Wenzel Andreasen (født i 1965) er en dansk musiker, musikproducer og chef for Sønderjyllands Symfoniorkester fra 2000 til 2006. Fra 2006 chef for Kunststyrelsens Musikcenter. Han er uddannet solofløjtenist på Det Kongelige Danske Musikkonservatorium samt Det Fynske Musikkonservatorium og er desuden uddannet tonemester på Det Kongelige Danske Musikkonservatorium. Han er søn af musikskribenten Mogens Wenzel Andreasen.

Referencer 

Fløjtenister fra Danmark
Anna Margrethe Ikast

Anna Margrethe Ikast (født 1944) var medlem af Sønderjyllands Amtsråd (siden 1993) for Det Konservative Folkeparti. 

Hun er gift med tidligere minister Kaj Ikast og sammen har de sønnerne Jens og Kristian.

Amtsrådsmedlemmer fra Det Konservative Folkeparti
Rimush af Akkad

Rimush af Akkad (?-2270 f.Kr.) var konge af Akkad-imperiet 2278-2270 f.Kr. i oldtidens Nærorient. 

Han var søn af Sargon den Store, som han i 2278 f.Kr. efterfulgte som vel nok den mægtigste mand i Nærorienten. Det rige, som Rimush arvede, strakte sig fra Middelhavet til den Persiske Bugt og inkluderede alle de rige byer i Mesopotamien, som på dette tidspunkt havde en højt udviklet civilisation.

Rimush fortsatte i sin faders fodspor som erobrer, og det menes da også, at han besejrede kongerigerne Elam og Marhashi. Selv om Rimush står i skyggen af Sargon, var han i stand til at føre Akkad-imperiet videre, på trods af enkelte oprør i Sumer og Akkad, som det lykkedes at slå ned.

I 2270 blev han myrdet af sine tjenere i en paladssammensværgelse. Han blev efterfulgt af broderen Manishtushu, som muligvis var hans tvillingebror.

Akkadiske imperium
Personer i oldtidens Mesopotamien
Tjek fødsels- og dødsår
Manishtushu

Manishtushu af Akkad (?-2255 f.Kr.) var konge af Akkade-imperiet 2269-2255 f.Kr. i oldtidens Nærorient.

Han var søn af Sargon den Store og bror til Rimush af Akkad, som han efterfulgte i 2269 som konge af Akkade-imperiet.

Manishtushu foretog felttog til Anshan i Iran og selv påstod han, at han ført et felttog til et for os i dag uidentificeret land ved Golfen.

Han døde i 2255 f.Kr. og blev efterfulgt af sin karismatiske søn Naram-Sin.

Akkadiske imperium
Personer i oldtidens Mesopotamien
Tjek fødsels- og dødsår
Pion

Pion eller pi-meson (π-meson) er i partikelfysikken et fælles navn på tre subatomare partikler: π0, π+ og π−. Pioner er de letteste mesoner, der findes og spiller derfor en vigtig rolle i at bestemme egenskaberne for den stærke kernekraft.

Referencer 

Mesoner
Københavnsserien

Københavnsserien (andre navne: KS herre, KS serien, Københavnerserien) er den øverste fodboldrække for herrer under DBU København og den femtebedste fodboldrække (en blandt flere) i Danmarksturneringen. Der deltager 14 hold, som spiller 26 kampe i en årlig dobbelt-turnering (alle mod alle ude og hjemme). Nr 1 rykker op i Danmarksserien, medens nr 2 spiller kvalifikationskampe mod nr 2 i de to puljer i Sjællandsserien.

Eksterne henvisninger 

Fodboldturneringer i Danmark
Fodboldligaer
Amager United

Amager United (AU) er en københavnsk fodboldklub placeret på Amager, som blev stiftet i september 2002 via en overbygning af Tårnby Boldklub og Kastrup Boldklub. Amager United ApS står bag driften og holdet er hjemmehørende i Tårnby Kommune og deres hjemmebanekampe spilles på Tårnby Stadion. Partnerne i Amager United har følgende fordeling af anparterne, Tårnby Boldklub: 45 procent, Kastrup Boldklub: 45 procent og Jan Amtrup: 10 procent.

Den officielle fanklub Red Dragons blev stiftet i november 2004.

I efteråret 2006 trak Kastrup Boldklub sig pludseligt ud af klubben, hvilket skabte en krise, der endnu ikke er løst, da Amager United spiller på Kastrup Boldklubs licens. I foråret 2007 blev Kastrup Boldklub trukket i fogedretten med massivt erstatningskrav og forbud mod at indtræde i samarbejdet med Fremad Amager m.m. omkring en ny overbygningsaftale under navnet FC Amager, så længe anpartselskabet med en konkurrenceklausul ikke er likvideret. Dette har stavnsbundet Kastrup Boldklubs planer om at indtræde i FC Amager, indtil sommeren 2007, hvor selskabet likvideres. Under et møde hos Dansk Boldspil-Union den 10. april 2007 med de involverede parter, oplyste Kastrup Boldklubs formand, Søren Mortensen, imidlertidig at FC Amager-planerne er blevet droppet.

Klubberne er enige om at Amager United ophører som fodboldhold den 30. juni 2007.  Inden forårssæsonens start forlod klubbens daværende træner klubben sammen med hele førsteholdet. Nu skændes moderklubberne om hvem der skal stille deres respektive spillere til rådighed for holdet for ikke at blive tvangsnedrykket til Serie 5 under Københavns Boldspil-Union som straf fra DBU. Tårnby Boldklub stillede hold i de første to kampe, mens Kastrup Boldklub regner med at stille hold i de resterende kampe under klubbens egen spilledragt.

Sportslige resultater (A-truppen) 
 [4] Danmarksserien 2006-2007, pulje 2
 [4] Danmarksserien 2005-2006, pulje 1 (5. plads: 30-14-7-9)
 [5] Kvalifikationsrækken 2005 forår, pulje 1 (2. plads/Oprykning: 18-10-7-1)
 [6] Københavnsserien 2004 (Vinder/Oprykning: 26-19-5-2)
 [6] Københavnsserien 2003 (3. plads: 26-17-4-5)

1.holdstrænere gennem årene 
 200?-2006: Henrik Thomsen
 2006-2006: Jesper Pedersen
 Assistenttræner: Christian Grønbæk (200x-2006)
 2006-2006: Jørgen E. Larsen
 Assistenttræner: Jesper Søderholm (2006-2006)
 2007: bl.a. Michael Lagermann (Kastrup Boldklub, 3. kamp i foråret)

Eksterne kilder/henvisninger 
Amager Uniteds officielle hjemmeside

Referencer 

United
Etableret i 2002
Tidligere fodboldklubber i Danmark
Fodboldklubber under DBU København
Baz Luhrmann

Baz Luhrmann (født Mark Anthony Luhrmann 17. september 1962) er en australsk filminstruktør og manuskriptforfatter. Han er kendt for at lave farverige og teateragtige film.

Biografi 
Baz Luhrmann voksede op på landet i Australien, hvor hans far havde en biograf og en benzintank. Det var oplevelserne fra biografen, der gjorde Luhrmann interesseret i at fortælle historier med filmmediet. Historierne oplevede han i sit arbejde på benzintanken, hvor alle mulige mennesker kom forbi. Han gik på teaterskole og ville oprindelig være skuespiller, men han gik allerede på skolen over til instruktion. I de første år af sin karriere fra midten af 1980'erne arbejdede han på forskellige teatre i Australien, ikke mindst med teaterudgaven af Strictly Ballroom. Desuden har han instrueret klassiske operaer, herunder La Bohème

Han fik et stort gennembrud med filmatiseringen af Strictly Ballroom, men har været længe om at følge op på denne. Ud over sine film har Luhrmann i 2004 indspillet en af de dyreste reklamefilm, der er lavet. Filmen var for Chanel Nr. 5, og Nicole Kidman havde en fremtrædende rolle heri.

Derudover har han instrueret musikvideoer for blandt andet John Paul Young.

Filmografi 
Baz Luhrmann har skrevet, instrueret og produceret følgende film:
 Red Curtain trilogien:
 Strictly Ballroom (1992 – ikke producer)
 Romeo + Juliet (1996)
 Moulin Rouge! (2001)

Eksterne henvisninger 
 

Kategori :Personer fra Sydney 
Filminstruktører fra Australien
G.114

G.114 er en ITU anbefaling der behandler acceptable forsinkelser for stemmeapplikationer. Den har national telekommunikation som målgruppe og er mere stringent end anbefalinger der normalt gælder for stemme-netværk.

Telekommunikation
Peter Kristensen

Peter Kristensen (født  9. marts 1947) er en dansk fodboldspiller, som spillede 14 år i Boldklubben Fremad Amager. I sin karriere nåede Peter Kristensen at spille alle positioner og står noteret som indehaver af klubrekorden for flest spillede førsteholdskampe (329) i klubben.

Peter Kristensen debuterede i en kamp mod Viking, Rønne 3. april 1966 i Sundby Idrætspark. I sin karriere nåede Peter Kristensen at spille alle pladser – inklusiv målmand.

Spillerkarriere 
 1966-1980: Boldklubben Fremad Amager
 1975-1975: Emmaboda IS (Sverige)

Hæder 
 Topscorer i 3. division (1969)

Eksterne Henvisning 

Fodboldspillere fra Danmark
Tjek fødsels- og dødsår
Amager Boldklub af 1970

Amager Boldklub af 1970 er en dansk fodboldklub i Tårnby, som blev stiftet den 19. september 1970 på Amager.

Den 1. januar 2009 fusionerede klubben med Tårnby Boldklub, og den nye forening fik navnet AB Tårnby.

Sportslige resultater (seneste 7 år) 
 [3] 2. division Øst 2006-2007
 [3] 2. division Øst 2005-2006 (10. plads: 26-9-3-14)
 [4] Danmarksserien 2004-2005, pulje 1 (5. plads/Oprykning: 30-12-9-9)
 [4] Danmarksserien 2003-2004, pulje 2 (7. plads: 30-12-5-13)
 [i/t] Danmarksserien 2002-2003
 [i/t] Danmarksserien 2001-2002
 [i/t] Danmarksserien 2000-2001

Ekstern kilde/henvisning 
 AB 70’s officielle hjemmeside 

Tidligere fodboldklubber i Danmark
Fodboldklubber under DBU København
Boldklub af 1970
Etableret i 1970
Enheduanna

Enheduanna (2285 f.Kr. – 2250 f.Kr.) var ypperstepræstinde for måneguden Nanna i Ur i det 23. århundrede f.Kr. i oldtidens Mesopotamien.

Hun var datter af kong Sargon den Store af Akkad og blev som et led i hans religiøse propaganda og forsoningspolitik indsat som ypperstepræstinde i Ur. Dermed begyndte en lang tradition med mesopotamiske kongers døtre i embedet i Ur.

Enheduanna regnes for verdenshistoriens første navngivne forfatter, og hendes digte og hymner blev brugt i undervisningen i de oldbabylonske skoler.

Referencer

Kildehenvisning 
 Enheduanna 

Akkadiske imperium
Personer i oldtidens Mesopotamien
Diskret (matematik)

Ordet diskret kommer af det latinske discretus, som direkte oversat betyder adskilt.

En diskret mængde er, jævnfør det latinske, inden for matematik en tællelig mængde, og repræsenterer dermed en diskontinuert mængde, som i en vis forstand kan siges at være det modsatte af kontinuert.

På denne måde betegner noget diskret som oftest noget med heltal. Et glimrende eksempel herpå kunne være en stokastisk variabel der beskriver antal øjne en terning viser. Denne variabel ville være diskret.

Diskrete mængder benyttes i adskillige sammenhænge, her er blot et lille udvalg:
Diskret matematik
Kombinatorik
Logik
Sandsynlighedsregning
Statistik
Talteori
US Open (golf)

US Open er en golfturnering arrangeret af United States Golf Association og spilles hvert år i juni. Den er en golfverdenens fire majors og tæller dermed både på Europatouren og PGA Touren. Turneringen spilles hvert år på forskellige baner, som dog har det tilfælles, at de er sat op, så scores er meget høje.

Historie 
Den første US Open blev spillet den 4. oktober 1895 på en ni-hullersbane ved Newport på Rhode Island. Turneringen blev spillet over 36 huller på en dag og havde 11 deltagere. På trods af at den første turnering blev spillet i 1895 kom den første amerikanske vinder først i 1911, men siden da har spillere fra USA vundet langt de fleste år. Den første gang en europæer vandt turneringen i 40 år var i 2010, hvor Graeme McDowell vandt. Europæeren før ham, var Tony Jacklin i 1970.
Rory McIlroy satte i 2011 historie ved at blive den der har gået laveste samlede score nogensinde i U.S. Open. En præstation der får de fleste til at måbe, da banerne generelt er sat meget svært op. Tiger Woods lavede i 2000 en lignende præstation, da han på det tidspunkt scorede et samlet -12, den tids bedste score. Woods var som den eneste under par, og at han så endda er 12 under par gør det hele meget bedre. Rory vandt med 8 slag over Jason Day, mens Tiger vandt med 15 slag, over en delt anden plads mellem Ernie Els og Miguel Ángel Jiménez

Kvalifikation 
Turneringen er åben for tilmelding, for alle der har et handicap på højest 1,4, som så derefter skal igennem 2 kvalifikations runder for at komme imellem de 156 spillere i selve turneringen. I første runde af kvalifikationen blev der i 2006 spillet på 110 baner. I anden runde af kvalifikationen deltager ca. 750 spillere, som dels er spillere der har kvalificeret sig fra første runde dels en række professionelle spillere der ikke har kvalificeret sig direkte. I 2006 deltog bl.a. Søren Hansen og Søren Kjeldsen i kvalifikationens anden runde, dog uden at kvalificerer sig til hovedturneringen. Ud over kvalifikationen er ca. halvdelen af deltagerne direkte med i turneringen på baggrund af f.eks. verdensranglisteplacering.

Vindere 

PO = Playoff
Am = Amatør

Baner

Kilder / eksterne henvisninger 
 US Open 

Golfturneringer
Etableret i 1895
Dyson-sfære

En Dyson-sfære (eller ”skal” som den er beskrevet i de oprindelige papirer) er en hypotetisk megastruktur: Den var oprindeligt beskrevet som et system af solenergi-satellitter (satellitter som laver solens energi om til elektrisk strøm og sender det til Jorden ved hjælp af mikrobølger), som skulle omslutte en stjerne fuldstændigt, og derved opfange alt den energi som stjernen udsender. Der er dog også beskrevet andre udgaver, men den mest kendte af dem er nok udgaven med en fast skal.

Begrebet Dyson-sfære blev første gang nævnt i romanen Stjerne Skaberen (Star Maker) af Olaf Stapledon, og formelt beskrevet af fysikeren Freeman Dyson i hans afhandling fra 1959, "Søgen efter Kunstige Stellare Kilder til Infrarød Stråling", som blev udgivet i tidsskriftet Science. At bygge en Dyson-sfære går langt ud over nutidens industrielle kunnen, og mange mener, at Dysons udgave er upraktisk eller endda umulig, mens andre foreslåede varianter af sfæren ikke kræver teknologi, som er meget mere avanceret end hvad vi råder over i dag.

Teknologi
Faramir

Faramir er en fiktiv figur fra J.R.R. Tolkiens trilogi Ringenes Herre.

Han blev født i år 2983 (af den tredje alder), som den anden søn af Denethor 2. marsk af Gondor og Finduilas fra Dol Amroth. Han elskede sin storebror Boromir, men de var forskellige af natur.
Efter Sauron's nederlag blev han gift med prinsesse Eowyn fra Rohan. Han blev udnævnt til fyrste af Ithilien og Aragorn's marsk. Han døde i år 82 (af den fjerde alder) og blev efterfulgt af sin søn Elboron.

Han havde en drøm som fik Boromir til at tage til Kløvedal. I drømmen blev himlen mod øst mørk og der lød torden men mod vest var der et blegt lysskær og der lød en klar men fjern stemme der råbte:

Bruden er den søgte klinge,
Hviler i Imladris muld,
Stærke råd de frem må mane:
Overvindes skal Morgul.
Men et tegn må tiden bringe,
Nærmere er Dommens Dag,
Vågne skal Isildurs Bane,
Halvlang ruster sig til slag

Eksterne henvisninger 

 

Personer i Ringenes Herre

simple:Faramir
Pádraig Harrington

Pádraig Harrington (født 31. august 1971) er en irsk golfspiller, der (pr. september 2010) har vundet 25 sejre gennem sin professionelle karriere. Han har vundet tre major-turneringer, British Open i 2007 og 2008 og US PGA Championship i 2008.

Harrington blev professionel i 1995 og blev i 1996 medlem af europatouren, hvor det år blev den næstbedste rookie efter Thomas Bjørn. Samme år fik han også sin første sejr på europatouren. Efter det skulle der dog gå flere år inden han vandt igen, men han fik dog en lang række andenpladser, og præsterede bl.a. i 1999 at få 4 andenpladser i løbet af 5 turneringer. I løbet af 2000 begyndte han dog at vinde igen og siden da, har han vundet turneringer løbende. Han har i de senere år hovedsagelig spillet turneringer i USA, men er dog stadig medlem af europatouren.

Eksterne henvisninger 

 

Golfspillere fra Irland
Munster (Irland)

Munster er en provins, der omfatter det sydvestlige Irland.
Den består af grevskaberne 
 Clare (110.800)
 Cork, (480.909)
 Kerry, (139.616)
 Limerick, (183.863)
 Tipperary (149.050)
 Waterford, (107.942)

Den største by i Munster er Cork.

Irlands geografi
Provinser
Kristi Sogn (Vennebjerg Herred)

I Vennebjerg Herred lå frem til 1500-/1600-tallet det nu nedlagte Kristi Sogn. Sognet har ligget vest for Hjørring by og blandt andet den middelalderlige hovedgård Lundergård (i dag Sankt Hans Sogn) lå her.

Tidligere sogne i Danmark
Hjørring Kommunes geografi
Telstar

Telstar opsendt 11. juli 1962, var den første aktive kommunikationssatellit, designet til at transmittere og overføre telefon- og high-speed data-kommunikation, ligesom det var den første privat ejede satellit. Navnet anvendes fortsat i en lang række forbindelser tilknyttet satellitter, der transmiterer tv- og andre kommunikationsdata, og Telstar 18 blev således opsendt i juni 2004. 

Den første Telstar-satellit blev opsendt af NASA fra Cape Canaveral (det nuværende John F. Kennedy Space Center) med en Delta raket den 10. juli 1962, og dermed var Telstar også den første privat sponsorerede eller første kommercielle rumflyvning.

Den første Telstar-satellit var en medium-altitude satellit, og den blev placeret i en elliptisk bane med en omgangstid på 2 timer og 37 minutter, og med en hældning på 45 grader i forhold til ækvator. Som følge heraf, var transatlantisk data-transmission kun mulig i ca. 20 minutter under hvert kredsløb.

Den første direkte transatlantiske datatransmission skulle have været en hyldestkommentar fra præsident John F. Kennedy, men han var ikke klar så hurtig som satellitten, så i stedet blev den første satellittransmitterede begivenhed en baseballmatch fra Whigley Field i Chicago mellem Chicago Cubs og Philadelphia Phillies. Senere samme dag optådte præsident Kennedy i den første direkte og satellittransmitterede transatlantiske pressekonference.

Den 11. juli 1962 blev verdens første kommunikationssatellit Telstar sendt op fra Cape Canaveral og i de følgende dage gjorde man klar til de første direkte TV-udsendelser mellem USA og Europa.
Mandag den 23. juli kl. 19:50 så vi i Europa et program, der bragte os rundt i USA og Canada.
I USA så de f.eks. Big Ben i London, Triumfbuen i Paris, Colosseum i Rom. Udsendt fra det Europæiske Eurovision.

Dengang var det noget helt nyt, men det var starten på den form for kommunikation vi i dag anser for normalt.

Kildehenvisning 
 NASA: Telstar - (hentet 16. juli 2015)

Kommunikationssatellitter
Douglas MacArthur

Douglas MacArthur, (26. januar 1880 – 5. april 1964) født i Little Rock, Arkansas, USA, død i Washington D.C., USA.

MacArthur var en meget kontroversiel amerikansk soldat; brigadegeneral i 1918, general i 1930, generalstabschef i 1930-1935, General of the Army (femstjernet general) i 1944 – én af syv generaler, som har fået tildelt denne grad. Han blev beundret for sine brillante strategiske og taktiske evner.

Han var søn af generalløjtnant Arthur MacArthur. 

Douglas MacArthur gjorde tjeneste i den amerikanske hær i tre store krige i sin militære karriere, Første Verdenskrig, 2. verdenskrig og Koreakrigen. Under Første Verdenskrig blev han udnævnt til brigadegeneral og er den hidtil yngste (38 år) amerikanske soldat, som har opnået denne grad. 

Under 2. verdenskrig deltog MacArthur i kampene i Stillehavsområdet, hvor han ledede de amerikanske styrker i flere slag med stor succes.

I den brede befolkning blev han nationalhelt og blev tildelt graden General of the Army i 1944. 

Efter krigen var han øverstkommanderende for de amerikanske okkupationsstyrker i Japan. I denne periode ledede han genopbygningen i landet.
 
Ved Koreakrigens udbrud blev MacArthur udnævnt til øverstkommanderende over FN-styrkerne.

MacArthur faldt i unåde hos den politiske ledelse i USA, blandt andet på grund af sin opfattelse af at et angreb på Kina var nødvendigt sammen med brug af kernevåben. Han gjorde sig bemærket ved sit egensind og modtog med stor uvilje ordrer fra præsident Truman. 

Truman afskedigede ham som øverstkommanderende i Korea i 1951.

MacArthur var på tale som republikansk præsidentkandidat i forbindelse med præsidentvalget i 1951.

Dekorationer 
 Medal of Honor
 Distinguished Service Cross med to oak leaf clusters
 Army Distinguished Service Medal med fire oak leaf clusters
 Navy Distinguished Service Medal
 Distinguished Flying Cross
 Silver Star seks (6) sølv oak leaves 
 Bronze Star Medal med Valor device
 Purple Heart with one oak leaf cluster
 Presidential Unit Citation med et sølv and et bronze oak leaf cluster 
 Air Medal
 Philippine Campaign Medal
 Mexican Service Medal
 World War I Victory Medal fem battle clasps (Aisne-Marne, Champagne-Marne, St. Mihiel, Meuse-Argonne and Defensive Sector)
 Army of Occupation of Germany Medal
 American Defense Service Medal med “Foreign Service” spænde
 Asiatic-Pacific Campaign Medal med to sølv service stars og arrowhead device 
 World War II Victory Medal
 Army of Occupation Medal med “Japan” spænde
 National Defense Service Medal
 Korean Service Medal med tre bronze service stars and arrowhead device
 United Nations Service Medal
 Command Aviator Badge
 Army General Staff Identification Badge
 14 Overseas Service Bars
 Expert Badge med Rifle and Pistol bars

Eksterne henvisninger 

Generaler i United States Army
Amerikanere i 2. verdenskrig
Personer fra Little Rock, Arkansas